KAUNO RAJONO SAVIVALDYBĖS TARYBA

6 POSĖDIS

SPRENDIMAS

DĖL VALSTYBINĖS REIKŠMĖS KRAŠTO KELIO NR. 130
KAUNAS–PRIENAI–ALYTUS RUOŽO NUO 11,60 IKI 31,10 KM REKONSTRAVIMO SPECIALIOJO PLANO PATVIRTINIMO

2018 m. birželio 28 d. Nr. TS-209

Kaunas

Vadovaudamasi Lietuvos Respublikos vietos savivaldos įstatymo 16 straipsnio 3 dalies 8 punktu, Lietuvos Respublikos teritorijų planavimo įstatymo 22 straipsnio 2 dalimi, 28 straipsnio 9 dalimi, 39 straipsnio 3 punktu, Susisiekimo komunikacijų inžinerinės infrastruktūros vystymo planų rengimo taisyklių, patvirtintų Lietuvos Respublikos aplinkos ministro 2006 m. lapkričio 24 d. įsakymu Nr. 3-453/D1-549 „Dėl susisiekimo komunikacijų inžinerinės infrastruktūros vystymo planų rengimo taisyklių patvirtinimo“, 26.2 papunkčiu, 29 punktu, atsižvelgdama į UAB „Kelprojektas“ 2018 m gegužės 8 d. raštą Nr. SR18-00942 ir Valstybinės teritorijų planavimo ir statybos inspekcijos prie Aplinkos ministerijos Kauno teritorijų planavimo ir statybos valstybinės priežiūros skyriaus 2018 m. balandžio 27 d. Teritorijų planavimo dokumento patikrinimo aktą Nr. TP1- 23 -(15.4), Kauno rajono savivaldybės taryba n u s p r e n d ž i a:

1. Patvirtinti valstybinės reikšmės krašto kelio Nr. 130 Kaunas–Prienai–Alytus ruožo nuo 11,60 iki 31,10 km rekonstravimo specialųjį planą (pridedama).

2. Įpareigoti planavimo organizatorių patvirtintą teritorijų planavimo dokumentą pateikti registruoti Teritorijų planavimo dokumentų registro tvarkytojui ne vėliau kaip per
5 darbo dienas nuo jo patvirtinimo dienos.

3. Nustatyti, kad:

3.1. šis specialusis planas yra neatskiriama Kauno rajono savivaldybės teritorijos Bendrojo plano 1-ojo pakeitimo sudėtinė dalis;

3.2. šis sprendimas ir juo patvirtintas 1 punkte įvardytas teritorijų planavimo dokumentas įsigalioja kitą dieną po jo įregistravimo ir paskelbimo Lietuvos Respublikos teritorijų planavimo dokumentų registre.

Šis sprendimas Lietuvos Respublikos administracinių bylų teisenos įstatymo nustatyta tvarka per vieną mėnesį nuo gavimo dienos gali būti skundžiamas Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas).

Savivaldybės meras	Valerijus Makūnas